এটা একটা চালু কথা । মনে মনে হ্য়তো এটা বলতে বা শুনতে আমার ভালো লাগতো ।ক্লাস ফোর ফাইভ এর পর থেকে এটা শোনা যেতো । যাদের মুখে শোনা যেতো তারা সাধারণতঃ সাক্ষরতার প্রথম প্রজন্ম । সাধারণতঃ এর পর তারা শিক্ষা বা শিক্ষায়তনিক যাবতীয় অনুশাসন থেকে মুক্ত হয়ে যেতো । ফলে একটা স্বাধীন স্বাধীন ভাব থাকতো তাদের । এরপর বয়স অনুসারে তারা গৃহস্থবাড়ির নানা কাজে যুক্ত হয়ে যেতো ।  এরমধ্যে যে কাজটা আমার খুব আকর্ষণীয় মনে হতো তা হলো গরু চরানো । এই কাজে পরিশ্রম কম।